རྒྱ་ཆེན་ཟླ་བ་སྟོང་པ་ལའོ། ཡེ་ཤེས་སེམས་དཔའ་སྙིང་རྡོ་རྗེ། ལྕེ་ལ་ཡང་ནི་རྩེ་གསུམ་པ། བཞི་པའང་སྣ་ཚོགས་རྡོ་
རྗེ་སྟེ། ཕྱག་རྒྱའི་དམ་ཚིག་ཡིན་པར་བཤད། གང་གིས་བཞི་པོ་འདི་དག་གི། སྦྱོར་བ་ཡང་དག་མི་ཤེས་པར། སྤྲོ་བ་
དང་ནི་སྡུད་པ་ཉིད། དེ་ལས་དངོས་གྲུབ་རྒྱབ་ཀྱིས་ཕྱོགས། དམ་ཚིག་ཡེ་ཤེས་སྔགས་རྣམས་ཀྱི། ཆོས་ཀྱི་དབྱིངས་
ནི་མཚན་མ་ཉིད། གལ་ཏེ་དངོས་གྲུབ་མཆོག་འདོད་ན། བཟླས་བརྗོད་ཀྱང་ནི་འདི་ལྟར་བྱ། ཉོན་མོངས་ཐམས་ཅད་
ཟློག་བྱེད་པའི། ཡི་གེ་བརྒྱ་པ་དང་པོར་བརྗོད། ཐོག་མ་དབུས་དང་ཐ་མར་ཡང་། བྱིན་རློབ་བྱེད་པས་བཟླས་པར་
བྱ། བདག་ལ་བྱིན་རློབ་བྱེད་ཉིད་དང་། ཚེ་ཡང་རིང་བར་འཕེལ་བྱེད་ཅིང་། རྒྱ་རྣམས་བརྟན་པོར་བྱེད་པ་དང་། སྐུ་
གསུང་ཐུགས་རྣམས་སྒྲུབ་པ་པོ། ཨོཾ་བཛྲ་སཏྭ་ཞེས་བརྗོད་པ། གསང་སྔགས་རྒྱལ་པོ་མཆོག་གིས་བསྟོད། ཐེག་
ཆེན་མངོན་དུ་ཕྱོགས་རྣམས་ལའང་། ཁྱབ་བདག་ཡེ་ཤེས་ལྔ་རང་བཞིན། གཟུགས་དང་སྔགས་དང་ཕྱག་རྒྱ་དང་།
མཆོད་རྟེན་དཀྱིལ་འཁོར་བརྟག་པ་ཡང་། ཡི་གེ་བརྒྱ་སྔགས་གཅིག་འདྲ་བ། དེ་འདྲའི་བསོད་ནམས་ཡོད་མ་ཡིན།
ཡི་གེ་བརྒྱ་པ་བརྗོད་པ་ལས། བསོད་ནམས་གང་ཞིག་ལེགས་གསུངས་པ། རྡུལ་ཕྲན་གྱི་ནི་གྲངས་སྙེད་ཀྱི། སངས་
རྒྱས་ཀུན་གྱིས་བརྒྱན་པ་ཡིན། གང་ཞིག་ས་མ་ཡ་དང་ནི། མ་ནུ་པཱ་ལ་ཡ་ཞེས་བརྗོད། རྗེས་སུ་བདག་བསྲུངས་
ཤེས་པ་ནི། ཐམས་ཅད་ཀྱི་ནི་ཐུན་མོང་གིས། ལྷ་རྣམས་ཉེ་བར་སྟོན་པ་ཡིན། བཛྲ་སཏྭ་ཏྭེ་ནོ་དང་། པ་ཏིཥྛ་ཞེས་བྱ་བ་
དང་། དྲྀ་ཌྷོ་མེ་བྷ་བ་དང་ནི། སུ་ཏོཥྱོ་མེ་བྷ་བ་ཉིད། ཨ་ནུ་རགྟོ་མེ་བྷ་བ། སུ་པོཥྱོ་མེ་བྷ་བ་དང་།